Maamajanduse Infokeskusr (MMIK) 2010. aastal väljaantud kogumiku "Põllumajandustootjate majandusnäitajad 2009" alusel (http://www.maainfo.ee/data/files/Raamat_2009.pdf) oli põllumajandusettevõtte keskmine majanduslik suurus 2009. aastal 21,4 ESÜ (Euroopa Suurusühik) ehk nende toodetud keskmine standardkogutulu oli 401 tuhat krooni. Suurimad olid 133 ESÜ-ga sea- ja linnukasvatusettevõtted. Keskmiselt oli põllumajandustootjal 126,6 hektarot põllumajanduslikku maad (sellest 59,5% renditud). Pool põllumajandusmaast oli söödakultuuride all ja ligikaudu kolmandikul kasvatati teravilja. Tööjõudu kasutati ettevõttes keskmiselt 2,5 aastaühikut (1 aastaühik = 2 200 töötundi), millest 51,7% moodustas omanike tasustamata tööjõud. Kõige tööjõumahukamad olid sea- ja linnukasvatusettevõtted, kus töötas keskmiselt 9,8 töötajat.